বিয়ার গ্রিলস
এডওয়ার্ড মাইকেল "বিয়ার" গ্রিল্‌স (ইংরেজি: Bear Grylls জন্ম: ৭ জুন ১৯৭৪) একজন ব্রিটিশ অভিযাত্রী, লেখক ও টেলিভিশন উপস্থাপক। তিনি তার ম্যান ভার্সেস ওয়াইল্ড (২০০৬-২০১১), যা যুক্তরাজ্যে বর্ন সার্ভাইবর: বিয়ার গ্রিল্‌স নামে প্রচলিত, টেলিভিশন ধারাবাহিকের কারণে সর্বাধিক পরিচিত। এছাড়াও তিনি যুক্তরাজ্য ও যুক্তরাষ্ট্রে বিপুল সংখ্যক টেলিভিশন ধারাবাহিকের সাথে যুক্ত ছিলেন। ২০০৯ সালের জুনে গ্রিল্‌স ৩৫ বছর বয়সে সর্বকনিষ্ঠ স্কাউট প্রধান হিসেবে নিযুক্ত হন।